赚煞
孔文卿 (Yuan)
下我在十恶死囚牢。再不坐九鼎莲花帐。则我这谋反事如何肯当。我死呵做个负屈衔冤忠孝鬼。见有侵境界小国偏邦。秦桧结勾起刀枪。陛下则怕你坐不久龙床。俺死呵落得个盖世界居民众众讲。岳飞子父每不合舍性命生并的南服北降。出气力西除东荡。云：杀了岳飞岳云张宪三人。唱：陛下你便似砍折条擎天驾海紫金梁下。